Domstolens kendelse (Niende Afdeling) af 6. november 2019 – BNP Paribas Personal Finance SA Paris Sucursala Bucureşti og Secapital
(Sag C-75/19) (1)
»Præjudiciel forelæggelse – artikel 99 i Domstolens procesreglement – direktiv 93/13/EØF – forbrugeraftaler – forbrugerkredit – tvangsfuldbyrdelsesprocedure – 15 dages frist fra forkyndelsen af tvangsfuldbyrdelsesproceduren til at fremsætte indsigelse om, at et vilkår er urimeligt«
Forbrugerbeskyttelse – urimelige kontraktvilkår i forbrugeraftaler – direktiv 93/13 – tvangsfuldbyrdelsesprocedure – national ordning, hvorefter forbrugerens ret til at påberåbe sig, at et kontraktvilkår er urimeligt, i en procedure, hvor forbrugeren fremsætter indsigelse mod fuldbyrdelsen, er undergivet en meget kort frist – ikke tilladt – uforenelighed med effektivitetsprincippet – national ordning, der giver forbrugeren ret til at påberåbe sig, at et kontraktvilkår er urimeligt, i en anden procedure end den procedure, hvor forbrugeren fremsætter indsigelse mod fuldbyrdelsen – proceduren ikke undergivet nogen frist og har ingen konsekvenser for tvangsfuldbyrdelsesproceduren – ingen betydning
(Rådets direktiv 93/13)
(jf. præmis 28-34 og konkl.)
Konklusion
Rådets direktiv 93/13/EØF af 5. april 1993 om urimelige kontraktvilkår i forbrugeraftaler skal fortolkes således, at det er til hinder for en national retsregel, hvorefter en forbruger, som har indgået en låneaftale med et kreditinstitut, og over for hvem denne erhvervsdrivende har iværksat en tvangsfuldbyrdelsesprocedure, efter udløbet af en frist på 15 dage fra forkyndelsen af de første akter i den nævnte procedure er udelukket fra at påberåbe sig urimelige kontraktvilkår for at gøre indsigelse mod denne procedure, selv om forbrugeren i henhold til national ret kan anlægge et søgsmål med påstand om, at det fastslås, at der foreligger urimelige kontraktvilkår, og anlæggelsen af et sådant søgsmål ikke er underkastet nogen frist, men afgørelsen heraf ikke har konsekvenser for tvangsfuldbyrdelsesproceduren, der kan fuldføres over for forbrugeren, inden der træffes afgørelse i søgsmålet med påstand om, at det fastslås, at der foreligger urimelige kontraktvilkår.
1 EUT C 164 af 13.5.2019.